God is nie te koop nie | Netwerk24
God is nie te koop nie
Deur Stephan Joubert 10 Junie 2021 05:13
In een van sy boeke vertel die teoloog F.F. Bruce van Thomas Aquinas, die groot Middeleeuse teoloog, wat by pous Innocentius II gaan kuier het. Die pous het 'n geldelike skenking namens die kerk ontvang. Toe sê hy vir Aquinas: "Gelukkig hoef die kerk nou nie meer soos Petrus te sê: "Silwer en goud het ons nie." Toe antwoord Aquinas: "Dit is waar.
Maar nou kan ons ook nie meer saam met Petrus sê: 'In die Naam van Jesus: Staan op en loop' nie." God se krag is nooit te koop nie. Geld is nie onbelangrik nie, maar daar is baie dinge wat ver buite die reikwydte van geld lê. In Hand. 8 lees ons dat 'n towenaar genaamd Simon die fout maak om te dink hy kan die Gees se krag koop. Die Gees Self sorg ook dat Sy liefde, en Sy krag en Sy selfbeheersing in ons lewe wen wanneer ons aan Hom gehoorsaam is